దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
రైట్స్ ఐపీవోలో రిటైల్ ఇన్వెస్ట‌ర్ల‌కు రాయితీ
భార‌తీయ రైల్వేకు చెందిన రెండు కంపెనీల ప‌బ్లిక్ ఇష్యూలు జులై-సెప్టెంబ‌ర్లో రానున్నాయి.
Samayam Telugu | Updated:
Jun 19, 2018, 04:37PM IST
భార‌తీయ రైల్వేకు చెందిన రెండు కంపెనీల ప‌బ్లిక్ ఇష్యూలు జులై-సెప్టెంబ‌ర్లో రానున్నాయి. ఈ ఏడాది ఐపీవోకు వస్తోన్న తొలి ప్రభుత్వ రంగ సంస్థ రైట్స్( RITES ). ఈనెల 20న ప్రారంభమై 22న ముగిసే ఈ ఇష్యూ ద్వారా రూ.466 కోట్ల నిధులను సమీకరించాలనేది కంపెనీ ప్ర‌ణాళిక‌గా ఉంది. రైల్వే ఇంజినీరింగ్, లాజిస్టిక్స్‌ కన్సల్టెన్సీగా సేవలందిస్తోన్న ఈ కంపెనీ ఐపీఓలో భాగంగా 12% వాటాకు సమానమైన 2.52 కోట్ల షేర్లను విక్రయించనుంది. ఈ ఇష్యూకు ధరల శ్రేణిని ఒక్కో షేరుకు రూ.180-185గా కంపెనీ నిర్ణయించింది. త‌ద్వారా రూ.460 కోట్లు స‌మీక‌రించాలని రైల్వేస్ అంచ‌నా వేస్తోంది. ఉద్యోగులకు, రిటైల్‌ ఇన్వెస్టర్లకు ఇష్యూ ధరలో రూ.6 రాయితీ లభిస్తుంది. ఈ ఇష్యూ ద్వారా సమీకరించిన నిధులు కేంద్ర ప్రభుత్వ ఖాతాలో జమ అవుతాయి. ఎలరా క్యాపిటల్‌ (ఇండియా), ఐడీబీఐ క్యాపిటల్‌ మార్కెట్‌, ఐడీఎఫ్‌సీ బ్యాంక్‌, ఎస్‌బీఐ క్యాపిటల్‌ మార్కెట్స్‌లు ఈ ఇష్యూకు లీడ్‌ మేనేజర్లుగా వ్య‌వ‌హరిస్తున్నాయి.
రైల్వే సంస్థ ఐపీవో
ఇదీ కంపెనీ నేపథ్యం
1974లో ప్రారంభమైన రైట్స్‌ (RITES) 2008లో పబ్లిక్‌ లిమిటెడ్‌ కంపెనీగా అవతరించింది. రవాణా మౌలిక సదుపాయాలకు సంబంధించిన కన్సల్టెన్సీ సేవలు, ఇంజనీరింగ్‌, డిజైన్‌ విభాగాల్లో ఈ సంస్థ కార్య‌క‌లాపాలు ఉన్నాయి. దాదాపు మూడింట రెండువంతుల ఆదాయం ఈ రంగాల నుంచే వ‌స్తోంది. లీజింగ్‌, ఎగుమతుల ద్వారా కంపెనీ దాదాపు 30 శాతం ఆదాయం ఆర్జిస్తోంది. గత 44 ఏళ్ల‌ కాలంలో ఈ సంస్థ ఇప్పటికే 55 ప్రాజెక్టులను విజయవంతంగా పూర్తి చేసి, ఆసియా, ఆఫ్రికా, లాటిన్‌ అమెరికా, దక్షిణ అమెరికా తదితర దేశాలకు కూడా తమ సేవలను విస్తరించింది